open-index/open-wikipedia-markdown huggingface dataset:
Fort Napier

**Fort Napier** is 'n hospitaal in Napierville, Pietermaritzburg. Dit word gehuisves in 'n ou Britse fort geleë aan die suidwestekant van die middestad.

Die fort  is op 31 Augustus 1843 gestig en was tot die uitbreek van die Eerste Wêreldoorlog die militêre hoofkwartier van die Britse troepe in Natal. Veral tydens die Anglo-Zoeloeoorlog, die Eerste Vryheidsoorlog en die Tweede Vryheidsoorlog was dit 'n belangrike militêre basis. 'n Militêre begraafplaas is gelyktydig met die fort se bou aangelê. In die 1890's is die St. George-kerk gebou ter herinnering aan die gesneuwelde Britse soldate. Tydens die Tweede Vrydheidsoorlog is die fort as militêre hospitaal gebruik. Met die jare is allerlei veranderinge aan die gebou aangebring. Die watertoring is egter deel van die oorspronklike gebou. Vanaf 1914 tot 1918 was die fort 'n interneringskamp vir Duitsers. Sedertdien word dit gebruik as 'n psigiatriese hospitaal.

Die fort is genoem van George Thomas Napier, die Kaapse goewerneur.  In 1951 is die fort en die kerk tot gedenkwaardighede verklaar. In die Killie Campbell-biblioteek is 'n foto uit 1879 van die fort.

## Bibliografie 
* Derwent, Derwent, Sue: KwaZulu-Natal Heritage Sites – a guide to some great places. Claremont: David Philip Publishers, 2006. 
* Dominy, Graham: Pietermaritzberg's Imperial Postscript – Fort Napier from 1910 to 1925.  Natalia, deel 19, 1989. www.natalia.org.za
* Standard Encyclopaedia of Southern Africa, deel 4. Kaapstad: Nasou, 1971.
Canon EF-200-400 mm-lens

Die **EF 200–400mm 4L IS USM Extender 1.4×** is 'n EF-passing super telefotolens wat deur Canon Inc. vervaardig word. Dit is deel van die professionele L-reeks en funksioneer met die Canon EOS-lyn van kameras. Die EF 200–400mm lens beskik oor 'n ultrasoniese motor, beeldstabilisering en weerverseëling. Dit is die eerste en enigste EF-lens met 'n ingeboude verlenger.

## Geskiedenis 
In Februarie 2011 is aangekondig dat die EF 200–400mm 4L in ontwikkeling is, en 'n prototipe is tentoongestel by die 2011 CP+ handelskou. In November 2011 het Canon egter aangekondig dat die beskikbaarheid van die lens uitgestel is tot 'n latere, ongespesifiseerde datum. Die lens is  toe meer as 'n jaar later, in Mei 2013, vrygestel.

## Ingeboude 1.4× verlenger 
Alhoewel dit nie die eerste lens was wat toegerus is met 'n ingeboude tele-omsetter nie, 'n eer wat behoort aan die ouer Canon FD-passing 1200mm 5.6L 1.4× lens, is die EF 200-400 die eerste met die EF-passing, en die eerste om massaproduksie te ondergaan. Die verlenger, wanneer aangeskakel is, vermeerder die lens se fokus met 'n faktor van 1.4x, terwyl dit die lensopening met 'n enkele stop verminder; die verandering maak van die lens effektief 'n 280–560mm 5.6 lens. Die verlenger word geaktiveer en gedeaktiveer deur 'n meganiese skakelaar naby aan die lens se passtuk.

## Spesifikasies 
regs|duimnael|600x600px|Canon EF 200-400mm 4L IS USM Extender 1.4 x lens se binnekant

## Verwysings
Joha Fourie

**Joha Fourie** (*1925, Bultfontein –) is ’n Afrikaanse dramaturg wat verskeie eenbedrywe en geleentheidsgedigte skryf. Sy is ook aktief in haar gemeenskap betrokke.

## Lewe en werk 
Joha Fourie is in 1925 op Bultfontein gebore en vestig haar later op Roodepoort. Sy is betrokke by verskeie organisasies en is onder andere ’n stigterslid en eerste sekretaresse van die Afrikaanse Randse Toneelorganisasie, asook stigter en voorsitster van die Roodepoort Uitvoerende Kunste Organisasie. Sy is ook bedrywig in die gemeenskapslewe en is onder meer medestigter van die Suiderkruisfonds.

## Skryfwerk 
As skryfster skryf sy talle geleentheidsgedigte en eenbedrywe. Haar eenbedryf *Die ‘E’ sonder die strepie* word deur P.J. du Toit en Temple Hauptfleisch opgeneem in die versamelbundel *Voetlig I*. Lede van die blommerangskikkingsklub vergader en die onderliggende verhoudings en wedywering tussen hulle word geskets. *Mevrou die hoof se vrou* word deur Dalro gepubliseer.

Sy skryf ook die vollengte drama *Kruidjie-roer-my-nie*, die ongepubliseerde eenbedrywe *Die ma-fias,* *Constance Lingerie* en *Misdade van die vaders* en die operette *Die abnormale familie Retief*.

## Publikasies 
## Bronnelys 
### Boeke 
* Du Toit, P.J. en Hauptfleisch, Temple. *Voetlig 1*. De Jager-HAUM Uitgewers Pretoria Eerste uitgawe 1983
* Van Coller, H.P. (red.) *Perspektief en Profiel Deel I*. J.L. van Schaik-Uitgewers Pretoria Eerste uitgawe 1998

### Internet 
* Van Heerden, Anneke LitNet: http://www.litnet.co.za/die-suiderkruisfonds-as-moreelbouer-in-die-suid-afrikaanse-samelewing-tydens-die-grensoorl/
Karl May

**Karl Friedrich Mei** (* 25 Februarie 1842 in Ernstthal; † 30 Maart 1912 in Radebeul; eintlik *Carl Friedrich Mei*) was 'n Duitse skrywer. Karl May was een van die mees produktiewe skrywers van avontuurromans. Hy is een van die mees gelese skrywers in Duits en volgens Unesco een van die mees vertaalde Duitse skrywers. Die globale sirkulasie van sy werk is op 200 miljoen kopieë beraam, waarvan 100 miljoen in Duitsland.

## Voetnote en verwysings 
## Eksterne skakels 
* Karl-May-Stigting
* Karl-May-Verlag
* Karl-May-Museum in Radebeul
* Karl-May-Haus Hohenstein-Ernstthal (Museum)
* Karl-May-Gesellschaft e. V.
* Oorsig van ander klubs, met 'n fokus op Karl May
Canon EF 100-400 mm-lens

Die **EF 100–400mm f/4.5–5.6 L IS USM** is 'n professionele EF-passing tele zoemlens wat deur Canon Inc. vervaardig word. Die eerste weergawe van hierdie lens is in September 1998 aangekondig, en 'n opgedateerde weergawe in November 2014. Dit is 'n hoëprestasie telefotolens wat meestal vir sport- en wild/natuurfotografie gebruik word.

## Krimpfaktor 
Wanneer dit gebruik word met 'n Canon APS-C (1.6x krimp) DSLR kamera of APS-H (1.3x krimp), is die sigveld van hierdie lens gelykstaande aan 'n 160–640mm op 'n APS-C sensor, of 130–520mm op 'n APS-H sensor. Dit is as gevolg van die krimpfaktor inherent met APS-C of APS-H sensor digitale SLR kameras.

## Die eerste weergawe 
Ondanks die feit dat die oorspronklike weergawe uitstekende optiese prestasie gelewer het, was die ontwerp sy tyd vooruit omrede die beskikbaarheid van digitale enkellensreflekskameras eers later ontplof het. Die teleskopiese aard van die oorspronklike ontwerp beteken dat die lens vinnig kon zoem, alhoewel nie alle gebruikers van hierdie ontwerp hou nie. 

Die teleskopiese ontwerp beteken dat die lens lug insuig wanneer gezoem word van korter na langer fokuspunte. Ongelukkig, met die gebrek van iets om dit te voorkom, suig die lens ook enige stof in die lug in. Hoewel dit nie 'n probleem oplewer wanneer dit gebruik word met kameras wat fotografiese film gebruik nie, kan die stof op die sensor van digitale kameras vestig, wat dan 'n permanente merk laat op elke daaropvolgende foto totdat dit skoongemaak word. Nuwer kameras met stofverwyderingstelsels het hierdie probleem ietwat versag.

## Merk II 
Die nuwe Canon EF 100-400 4.5-5.6L IS II is op 11 November 2014 aangekondig, met beskikbaarheid teen die volgende maand verwag. Onder die veranderinge van die Merk I weergawe is:
* Die zoemmeganisme gebruik nou 'n roterende ring (soos die meeste ander Canon zoemlense), in plaas van 'n stoot/trekstelsel.
* Die Merk II weergawe beskik ook oor 'n nuwe lenskappie met 'n kantvenster, wat dit moontlik maak om spesiale filters (soos polariseerders en veranderlike neutrale digtheidfilters) te verstel, sonder om die kappie te moet verwyder.
* Die driepootpassing kan nou verwyder word terwyl die lens aan 'n kameraliggaam geheg is.

## Spesifikasies 
## Verwysings
Tele-omsetter

duimnael|'n Tele-omsetter tussen 'n kamera en sy primêre lens geheg.
regs|duimnael|'n **Olympus EG-20 – 2x** telelens aangeheg tussen 'n kamera.
**1** – Kameralens 
**2** – Tele-omsetter
**3** – Kameraliggaam

'n **Tele-omsetter** (soms genoem **televerlengstuk**) is 'n sekondêre lens wat tussen die kamera en 'n fotografiese lens gemonteer word. Die doel is die vergroting van die sentrale deel van 'n beeld wat verkry is deur die objektiewe lens. Byvoorbeeld, 'n 2× tele vir 'n 35&nbsp;mm kamera vergroot die sentrale 12–18&nbsp;mm deel van 'n beeld tot die grootte van 24–36&nbsp;mm in die standaard 35&nbsp;mm filmformaat. Tele-omsetters word tipies vervaardig in 1.4×, 1.7×, 2× 3× modelle, waarvan 1.4× en  2× die mees algemene is.

Die gebruik van 'n 2× tele-omsetter gee die effek van 'n lens met twee keer die brandpunt. Dit verminder ook die intensiteit van die lig wat die film of sensor bereik met 'n faktor van 4 ('n ekwivalent van die verdubbeling van die brandpuntverhouding) sowel as die resolusie (met 'n faktor van 2).

Lêer:Viewfinder-SLR-300mm.swn.jpg|Beeldsoeker gesien met slegs 'n 300&nbsp;mm telefotolens.
Lêer:Viewfinder-SLR-300mm-2xTeleconv.swn.jpg|Beeldsoeker gesien met 'n 300&nbsp;mm telefotolens plus 'n 2x tele-omsetter.
Lêer:Leica-doubleur-p1020785.jpg|'n Leica R reeks verdubbeler, met die vroulike deel van 'n bajonetpasstuk...
Lêer:Leica-doubleur-p1020786.jpg|...en die manlike deel.

## Verwysings
Richard Geldenhuys

**Richard Geldenhuys** is ’n Afrikaanse digter.

## Lewe en werk 
Richard John Gabriel Geldenhuys is op 12 Februarie 1966 op Kleinmond gebore as een van ses kinders. Aan die einde van 1970 verhuis die gesin na Barrydale naby Swellendam, waar sy vader ’n pos as prinsipaal by die laerskool aanvaar en in 1973 begin hy by hierdie skool met sy skoolopleiding. Aan die einde van 1977 verhuis hulle na Caledon, waar sy pa ’n pos aanvaar en hy sy laerskoolopleiding voltooi. Sy hoërskooljare bring hy deur aan die Senior Sekondêre Skool Swartberg op Caledon waar hy in 1984 matrikuleer. Vanaf 1985 studeer hy verder aan die Universiteit van Wes-Kaapland waar hy in 1987 die B.Sc.-graad verwerf met Wiskunde en Fisika as hoofvakke en in 1988 verwerf hy die Hoër Onderwysdiploma. Tussen 1989 en Junie 2000 gee hy Wiskunde en Wetenskap aan die Senior Sekondêre Skool Grassy Park, waarna swak gesondheid hom dwing om te bedank. Hy vestig hom dan weer op Caledon.

## Skryfwerk 
Vanaf standerd vier skryf hy gedigte, aanvanklik veral oor sy eerste liefdes en die natuur. Van sy gedigte verskyn reeds in 1986 in *Standpunte* en later ook in die tydskrif *Akuut*. In 1989 debuteer hy met die bundel “*Tussenvuur*”. Die bundel word in twee afdelings verdeel. “*Dagboek*” het weer twee sub-afdelings, “*kersligkantates*”, waarin grepe uit ’n jong liefdesverhouding beskryf word, en “*glaskokon*”, wat soos die titel suggereer gedigte oor die stad bevat. Die afdeling “*Muurskrif*” het eweneens sub-afdelings. “*Stilvlug*” bevat gedronge gedigte waarin die essensie van die gevoel kortliks saamgevat word, terwyl “*dum spiro, spero*” (solank ek asemhaal, hoop ek) ’n blik bied op die politieke onreg en geweld. Hoewel daar heelwat gedigte is wat sterk onderafdelings het, slaag slegs enkeles in die geheel. Na hierdie bundel publiseer hy nog periodiek gedigte op die webwerf LitNet. Van sy gedigte word in versamelbundels soos “*Die Afrikaanse poësie in ’n duisend en enkele gedigte*” en “*Die dye trek die dye aan*” opgeneem.

##  Publikasies 
## Bronnelys 
### Boeke 
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005
* Willemse, Hein “Aan die ander kant” Protea Boekhuis Pretoria Eerste uitgawe Eerste druk 2007

### Internet 
* Esaach: >http://www.esaach.org.za/index.php?title=Geldenhuys,_Richard>
* Geldenhuys, Richard Die Burger: >http://m24arg02.naspers.com/argief/berigte/dieburger/1989/07/06/16/6.html>

### Ongepubliseerde dokumente 
* Geldenhuys, Richard Lewenskets Nasionale Afrikaanse Letterkundige Museum en Navorsingsentrum  (NALN) Bloemfontein 11 Februarie 1990

### Resensies
J.G. Gauche

**J.G. Gauché** is ’n Afrikaanse skrywer.

## Lewe en werk 
Hy skryf kindertoneelstukkies wat hy saambundel in “*Die sleutel en vier ander toneelstukkies*”, met die subtitel “veral geskik vir skoolkonserte”. Hierin verskyn stukke vir kleiner kinders (“*In droomland*”, “*Kabouterkoning*”) en vir groter kinders (“*Haar deeltjie bygedra*”, “*Die sleutel*” en “*Japie*”). “*Haar deeltjie bygedra*” word geskryf na aanleiding van die gedig “*The two church-builders*” deur J.G. Saxe. Die element van fantasie kom reeds in hierdie kinderdramas voor, maar die stukke vir groter kinders oortuig nie in hulle uitbeelding van uiterlike handeling nie, soos byvoorbeeld die oordrewe voorstelling van kwajongstreke in “*Japie*”. “*Pioniers*” is ’n drama oor die Groot Trek en Voortrekkerleiers soos Hans van Rensburg, Louis Trichardt en Hendrik Potgieter. Saam met J.G. Prinsloo skryf hy “*In die woeste Weste*”, die verhaal van die Dorslandtrek soos oorvertel deur een van die trekkers, wat ook insluit die stigting van Humpata en Grootfontein deur die pioniers van Angola en Suidwes-Afrika.

## Publikasies 
## Bronnelys 
### Boeke 
* Antonissen, Rob “Die Afrikaanse letterkunde van aanvang tot hede” Nasou Beperk Derde hersiene uitgawe Tweede druk 1964
* Dekker, G. “Afrikaanse Literatuurgeskiedenis” Nasou Beperk Kaapstad Elfde druk 1970
* Kannemeyer, J.C. “Geskiedenis van die Afrikaanse literatuur 1” Academica, Pretoria en Kaapstad Tweede druk 1984
* Nienaber, P.J,; Senekal, J.H en Bothma, T.C. “Mylpale in die geskiedenis van die Afrikaanse letterkunde” Afrikaanse Pers-Boekhandel Tweede hersiene uitgawe 1963
* Schoonees, P.C. “Die prosa van die tweede Afrikaanse beweging” J.H. de Bussy, Pretoria / Hollandsch- Afrikaansche Uitgevers Maatschappij v/h J. Dusseau & Co, Kaapstad 1939 (derde druk)

### Resensies
Jan Fourie

**Jan Fourie** is skrywer van verskeie boeke oor die omgewing van Gansbaai en Dangerpoint. Hy is getroud met die skrywer en dramaturg S.D. (Sophie) Fourie.

##  Lewe en werk 
Jan Fourie is vir meer as dertig jaar onderwyser op Gansbaai en woon op Omaheke op Franskraal. Hy is getroud met S.D. Fourie, wat as dramaturg verskeie pryse vir haar hoorspele wen, onder andere die jaarlikse Radio Sonder Grense radiodramakompetisie in 2008. Die egpaar het twee seuns en ’n dogter. Gesamentlik stig en bedryf hulle die private Strandveld Museum op die hange van die see by Franskraalstrand, waar onder andere die grootste versameling artefakte van die legendariese skip *HMS Birkenhead* aangetref kan word. Hierdie is een van die interessantste Suid-Afrikaanse skeepswrakke en is wêreldwyd bekend omdat die stranding daarvan in 1862 die reël neergelê het van “vrouens en kinders eerste”. Saam met sy vrou bied hulle ook toere van die omgewing aan.

##  Skryfwerk 
“*Wisselstrale oor die Strandveld*” se tema is die kus rondom Dangerpoint, met die titel wat verwys na die vuurtoring se flitsende ligte. Die boek word uitgegee met die honderdjarige bestaan van die vuurtoring en bevat agtien vertellings van die seedramas, die natuurfratse en die mense van die kontrei. Hierdie vertellings het voorheen oor ’n lang tydperk in *Die Burger* verskyn. “*Dagbreek oor Dyerseiland*” is ’n boek wat hy self uitgee. Hy is een van die min mense wat nog die voorreg kon smaak om die eiland te besoek en het deeglik en oor baie jare navorsing gedoen oor die eiland, sy mense, sy natuurlewe en sy seediere. Die boek maak die eiland en sy geheimenisse vir die eerste keer toeganklik vir die publiek en word deur talle foto’s geïllustreer. Die boek word ook in Engels vertaal as “*Dawn at Dyer*”. Hy skryf saam met sy vrou verskeie streeksboeke. In “*Duskant die duine*” bundel hulle nog ’n aantal stories rondom die mense en gebeure van hierdie kontrei, waaronder sy ooggetuieverslag as kind van die herwinning van die gestrande skip City of Lincoln in 1946. Ander gesamentlike streeksboeke is “*Kare Nawa, Namibië*” en “*Kersklokkies oor Branderbaai*”. Hy en sy vrou gee ook die “*Laerskool Gansbaai gedenkblad 1906–2006*” uit.

## Publikasies 
## Bronnelys 
### Boeke 
* Kannemeyer, J.C. “Die Afrikaanse literatuur 1652-2004”. Human & Rousseau. Kaapstad en Pretoria. Eerste uitgawe. 2005.

### Internet 
* Die Burger: http://152.111.1.87/argief/berigte/dieburger/1995/01/18/11/5.html
* Gansbaai boek: https://xplorio.com/gansbaai/the-gansbaai-book/
* Spaarwater, Pieter. Die Burger: http://152.111.1.87/argief/berigte/dieburger/1994/12/30/5/6.html
* Van Rensburg, Cas. Beeld: http://152.111.1.88/argief/berigte/beeld/2011/09/19/B1/13/lanternswaaier_hoofresensie.html
P.G. Gouws

**Piet G. Gouws** (?-2003) was ’n Afrikaanse joernalis en skrywer.

## Lewe en werk 
Piet Gouws begin sy loopbaan in die joernalistiek as korrespondent vir *Die Volksblad* terwyl hy nog op skool is. Nadat hy in 1958 matrikuleer begin hy werk by die advertensie-afdeling van *Die Volksblad*. Van 1964 tot 1970 is hy lid van die nagsubkantoor van *Die Transvaler*, waar Johann Botha, skrywer van “*Die groot vyf*”, een van sy kollegas is. Hierna maak hy ’n kortstondige draai by *Dagbreek* en hierdie Sondagkoerant se opvolger, *Rapport*. In 1971 begin hy saam met twee vennote *Vista*, gemeenskapskoerant vir die Goudveld en sy mense in die Vrystaat. Teen die einde van 1980 sluit hy by die redaksie van *Die Vaderland* aan en toe hierdie koerant sluit, gaan hy oor na *Die Transvaler*. Met die sluiting van hierdie koerant keer hy terug na *Vista*, waar hy in 2001 aftree. Hy is getroud met Bets en hulle het drie kinders, Andries, Anke en Demps. Hulle woon in Welkom in die Vrystaat, waar hy en sy vrou die eerste huisouers is vir ’n huis van die Goudveldse Jeugsorgsentrum. Hierdie sentrum sorg vir kinders uit die Winburg-kinderhuis wat hier in die gemeenskap terug geplaas is. Kort voor sy dood verhuis hy en sy vrou na Bloemfontein sodat hy nader aan die hospitaal kan wees. Hy is op Saterdag 25 Januarie 2003 in Bloemfontein aan kanker oorlede.

## Skryfwerk 
Hy bundel sy eksperimentele kortprosa in “*Wes van Wes*”, wat die novelles “*Straat*” en “*Wes van Wes*” bevat. Hierna volg die roman “*Die skarlaken affêre*”. Dirk Beytel is hierin die skoolhoof en burgemeester op Bitterveld en ’n gesiene man in die samelewing. Hy probeer hard om sy aansien te behou en nie by skandale betrokke te raak nie, maar dinge verander wanneer Alet Ferreira uit die stad terugkom na die dorp. Hy publiseer ook gedigte en kortverhale in *Standpunte* en *Tydskrif vir Letterkunde*. Sy kortverhaal “*Voertsek*” word in die versamelbundel “*Drif*” onder redaksie van Lindeque de Beer opgeneem.

## Eerbewyse 
In 2001 word hy vereer met ’n Sanlam-toekenning vir gemeenskapsdiens in erkenning vir die belangrike bydrae wat hy tot die joernalistiek gelewer het.

## Publikasies 
## Bronnelys 
### Tydskrifte en koerante 
* Anoniem “P.G. Gouws” “Your library” January-March 2005
* Anoniem “Oudredakteur vir 42 jaar in pers vereer” “Volksblad” 27 September 2001
* De Wet, Tom “Bekende Welkomse joernalis dood” “Volksblad” 27 Januarie 2003

### Internet 
* De Wet, Tom Volksblad: http://152.111.11.6/argief/berigte/volksblad/2003/01/27/5/23.html
* Esaach: http://www.esaach.org.za/index.php?title=Gouws,_P.G.
* Volksblad: http://152.111.11.6/argief/berigte/volksblad/2001/09/27/36/1.html

###  Resensies
J.D.U. Geldenhuys

**Johan Geldenhuys** (6 Augustus 1947 - 11 Januarie 2025) was ’n digter en taalpraktisyn, wat onder andere vele sakewoordeboeke saamstel.

## Lewe en werk 
Johan Diederik Ungerer Geldenhuys is op 6 Augustus 1947 in Johannesburg gebore. Hy matrikuleer met sewe onderskeidings aan die Hoër Seunskool Helpmekaar. Hierna verwerf hy in 1971 ’n M.A.-graad in Engels aan die Randse Afrikaanse Universiteit met ’n verhandeling oor “''The development of W.B. Yeats towards 'intellectual synthesis: a study of his use of symbols and sources*”. As onderwyser gee hy klas in Engels, Latyn en Afrikaans en sedert 1979 is hy Hoof van Taaldienste vir die Nedcor-Groep. Hy is ’n lid van die Suid-Afrikaanse Akademie vir Wetenskap en Kuns. In 1973 is hy met Sonnette Cecilia Briel getroud en hulle het twee kinders, ’n seun en ’n dogter.

## Skryfwerk 
By geleentheid skryf hy Afrikaanse gedigte wat onder andere in *Standpunte* gepubliseer word. In Afrikaans vertaal en verwerk hy “*Sonnette van Shakespeare*” in Afrikaans. Hierdie uiters moeilike taak verrig hy met bedrewenheid, veral aangesien hy die gedigte in Afrikaans vertolk eerder as letterlik vertaal en daardeur ’n eie stempel en ’n plaaslike idioom en gees daarop afdruk. Vertalings van Shakespeare laat onvermydelik van die inhoud en seggingskrag van die oorspronklike verlore gaan, maar die verwerkings is nogtans ’n aanwins vir die Afrikaanse poësie en taal. “*Taal en twak*” is ’n digbundel met kwatryne waarin die draak gesteek word met taalteoretici. Sy kreatiewe werk is egter hoofsaaklik gedigte in Engels, wat aanvanklik in tydskrifte soos *Standpunte* en Contrast verskyn en daarna in talle digbundels gepubliseer word. Hierdie bundels sluit in “*A Crossing of Gods*”, “*Pellucid Paradigm*”, “*Structured space*”, “*Son of the Sun*” en “*The Third Way*”. “*Psyspy*” is ’n spioenasieriller in versvorm, terwyl “*The Easter Visitor*” en “*Gospel 2000*” epiese gedigte is. In samewerking met H.B. Falkena skryf hy die satiriese roman “*Fool’s enterprise*”, waarin die draak gesteek word met die mediese professie en veral die perverse inisiatiewe wat deur hulle besigheidsmodel geskep word. Dit is finansieel veel voordeliger wanneer mense siek is en siek bly, as wat dit is om hulle te genees. Hy skryf ook verskeie taalkundige handleidings, onder andere “*Finansiële Teksvertaling*” saam met E.E. Viljoen en F.W. Wolff, en versorg verskeie woordeboeke, waaronder die “*Finansiële Woordeboek*”. As vertaler is hy verantwoordelik vir die  vertaling van “*Die apokriewe evangelies''”.

## Publikasies 
## Bronnelys 
### Internet 
* Esaach: http://www.esaach.org.za/index.php?title=Geldenhuys,_Johan_Diederick_Ungerer
* Library of Congress: http://id.loc.gov/authorities/names/n82222837.html
* Worldcat: http://www.worldcat.org/identities/lccn-n82222837/

## Verwysings
Adele Gie

**Adéle Gie** (*17 Julie 1914, Worcester – 25 November 2012, Somerset-Wes) was ’n skryfster van Afrikaanse musiekdramas en liedjies. Haar getroude naam is **Adéle Jooste**, en sy skryf onder beide Gie en Jooste.

## Lewe en werk 
Hermina Adéle Gie was op 17 Julie 1914 op Worcester gebore as een van drie dogters van Coenraad Johannes Carolus Gie en Louisa B.C. van Rensburg. Sy gaan skool op haar geboortedorp en behaal in 1931 die Senior Sertifikaat. In 1933 slaag sy die onderwyserslisensiaat in klavier onder leiding van mev. M. Fismer van Stellenbosch. Daarna gee sy klavierles op Worcester en gaan aan met haar studies in harmonie, sang en orrel.

In 1937 besoek sy Duitsland, waar sy etlike maande by haar oom, dr. S.F.N. Gie, deurbring. Hy is op daardie tydstip Suid-Afrika se ambassadeur in Duitsland. 

Sy neem ’n leidende aandeel in ’n skouspelagtige opelug-lentemusiekfees op Worcester in 1938 en neem in 1939 deel aan die historiese optogte op Franschhoek.

In Junie 1942 trou sy met mnr. J.G. Jooste, hoof van die Hoërskool Murraysburg.

Sy is op 25 November 2012 in Somerset-Wes oorlede.

## Skryfwerk 
Sy skryf die drama *Kersfees om die kampvuur*. Dit is ’n toneelstuk vir kinders, waarin sy liedere en legendes versamel en verwerk en vierstemmig harmoniseer en saam met die musiek en verhoogaanduidings publiseer.

*Loelie se liedjies* is volkswysies met oorspronklike woorde en harmoniserings.

*Hollander en Hugenoot* is ’n musiekdrama wat sy onder haar getroude naam publiseer.

## Publikasies 
## Verwysings 
## Bronne 
; Boeke
* Nienaber, P.J. *Hier is ons skrywers!* Afrikaanse Pers-Boekhandel Johannesburg Eerste uitgawe 1949
Dorothea Gosen

**Dorothea Gosen** was ’n Voortrekker wat godsdienstige gedigte skryf, wat later gepubliseer is.

##  Lewe en werk 
Dorothea Magdalena Goosen was op 16 Desember 1774 gebore, waarskynlik in die distrik Graaff-Reinet. Sy is die jongste van nege kinders van Willem Johannes Goosen en Sara Gous. Reeds op nege maande ouderdom is haar vader oorlede, wat die gesin in groot armoede dompel. In hierdie omstandighede ondergaan sy geen formele skoling nie. Sy het egter ’n groot begeerte om te leer en ten einde raad huur haar moeder op veertienjarige ouderdom ’n ou skoolmeester wat self swak gekwalifiseer was om haar te leer lees en skryf. By hom kry sy vir ongeveer drie maande klas en begin onder sy leiding om die Bybel van voor deur te lees. Op agtienjarige leeftyd word sy in die kerk op Graaff-Reinet aangeneem en sewe jaar later kom sy in aanraking met die predikant en skrywer M.C. Vos, wat ’n heilsame invloed op haar het. Sy trou op 25-jarige leeftyd op 2 Oktober 1800 op Stellenbosch met Theunis Christoffel Botha en is sy derde vrou. Hulle het vier dogters, naamlik Cornelia Margaretha, Dorothea Magdalena Josina, Sibella Elizabeth en Anna Johanna. Sy neem deel aan die Groot Trek. Dit is onbekend waar en wanneer sy oorlede is.

## Skryfwerk 
Sy skryf godsdienstige gedigte in ’n fyn handskrif en dit word in ’n leergebonde boek in die Voortrekkermuseum in Pietermaritzburg bewaar, vanwaar dit later uitgegee is. Die tema van haar verse is uitsluitlik godsdienstig. Haar gedig “*Een gebed*” word opgeneem in Gerrit Komrij se bloemlesing “*Die Afrikaanse poësie in ’n duisend en enkele gedigte*”.

## Publikasies 
## Bronnelys 
### Boeke 
* De Villiers, Anna “Vrouegalery” Nasionale Boekhandel Kaapstad Eerste druk 1962

### Internet 
* Geni: https://www.geni.com/people/Dorothea-Magdalena-Goosen/6000000014858002575
* Yumpu: https://www.yumpu.com/nl/document/view/13996777/april-2008-bundels-sagenealogie/879

### Ander verwysings
U.M. Gerryts

**Ulrich Gerryts** (*9 Oktober 1907, Noordhoek – † 22 Julie 1994, Stellenbosch) was ’n Afrikaanse skrywer van kinder- en jeugverhale. Hy publiseer ook 'n groot aantal kinderversies gedurende sy loopbaan en skryf ook handboeke vir laerskool kinders.

## Lewe en werk 
### Herkoms en vroeë lewe 
Ulrich Melanchton Gerryts is op 9 Oktober 1907 in Noordhoek in die Kaap gebore as die jongste van sestien kinders van ’n groenteboer. Sy vader is Egbert Daniël Johannes Gerryts en sy moeder is Maria Aletta Fredrika Lötter.

Hy is op 14 Julie 1994 in ’n ernstige motorongeluk buite Stellenbosch betrokke en sterf dan op 22 Julie 1994 aan die kopbeserings wat hy opgedoen het.

### Prosa 
Die jeugverhaal *Die Dassiebergspan* vertel van vier seuns (twee wit en twee swart) wat ’n plan prakseer om vlermuismis uit die grot wat verbode terrein vir kinders is, te haal. Daarmee wil hulle geld insamel sodat die wit seuns elk ’n perd kan kry en die swart seuns ’n wa met bokke en kitaar.

## Publikasies 
Werke wat uit sy pen verskyn sluit in:

## Wetenswaardig 
In HAUM. *Stellenbosse Galery.* HAUM-Uitgewers Kaapstad en Pretoria 1974, word Gerryts se geboortedatum aangegee as 9 Oktober 1907, maar die Geni-webwerf (https://www.geni.com/people/Ulrich-Gerryts/6000000037997375299) gee dit aan as 29 Oktober 1907. Dit is nie duidelik watter een korrek is nie.

## Bronnelys 
### Boeke 
* HAUM. *Stellenbosse Galery.* HAUM-Uitgewers Kaapstad en Pretoria 1974
* Kannemeyer, J.C. *Geskiedenis van die Afrikaanse literatuur 2.* Academica, Pretoria, Kaapstad en Johannesburg Eerste uitgawe Eerste druk 1983

### Ongepubliseerde dokumente 
* Gerryts, U.M. *Lewenskets*. Nasionale Afrikaanse Letterkundige Museum en Navorsingsentrum (NALN) Bloemfontein

### Verwysings
Jan Greshoff

duimnael|Jan Greshoff (1920)

**Jan Greshoff** (*15 Desember 1888, Nieuw-Helvoet – †20 Maart 1971, Kaapstad) was ’n Nederlandse digter wat hom in Suid-Afrika vestig, waar hy groot invloed op die letterkundige wêreld het en onder andere vir lank in die redaksie van die literêre tydskrif *Standpunte* dien.

## Lewe en werk 
[duimnael|regs|300px|Greshoff (middel) by die Nederlandse digter [Adriaan Roland Holst (links) en Afrikaanse digter N.P. van Wyk Louw.]]

### Herkoms 
Jan Greshoff is op 15 Desember 1888 in Nieuw-Helvoet in Nederland gebore. Sy ouers is Jan Hendrik Greshoff, ’n masjinis en stoomwerktuigkunde dosent, en Petronella Jacoba Maria Buys. Sy skoolopleiding ontvang hy aan verskeie skole, maar sy vernaamste vorming geskied deur die uitgebreide lees van lektuur.

### Digkuns 
Van sy Nederlandse gedigte word in *Standpunte* gepubliseer. Hy is ook instrumenteel daarin om Etienne Leroux se werk te bevorder en is verantwoordelik vir die eerste opname van Leroux se werk in *Standpunte*.

Sy vernaamste werk is sy Nederlandse gedigte, wat hy in meer as twintig bundels versamel. Na ’n nie-merkwaardige begin met *Aan den verlaten vijver* slaag hy daarin om met sy suiwere segging en pratende verteltrant ’n reputasie as een van die leidende digters van sy tyd te verwerf. Sy statuur as digter word bevestig wanneer hy in 1967 die gesogte Constantijn Huygens-prys vir sy hele oeuvre verower.

### Prosa 
Hy skryf ook prosa en gee in *In alle ernst* (1938) en *Steenen voor brood* (1939) sy misnoeë met die politieke situasie in Europa weer, terwyl hy in *Afscheid van Europa* (1969) sy outobiografiese herinneringe boekstaaf

## Eerbewyse 
Met sy sestigste verjaarsdag vereer die tydskrif *Standpunte* hom deur hulle uitgawe van Januarie 1949 aan hom te wy.

## Publikasies 
Werke wat uit sy pen verskyn sluit in:

## Bronnelys 
### Boeke 
* Kannemeyer, J.C. *Geskiedenis van die Afrikaanse literatuur 1*. Academica, Pretoria en Kaapstad Tweede druk 1984
* Kannemeyer, J.C. *Die dokumente van Dertig.* Jutalit Kenwyn Eerste uitgawe Eerste druk 1990
* Kannemeyer, J.C. *Die Afrikaanse literatuur 1652–2004*. Human & Rousseau Kaapstad en Pretoria Eerste uitgawe 2005
* Kannemeyer, J.C. *Leroux: ’n Lewe.* Protea Boekhuis Pretoria Eerste uitgawe Eerste druk 2008
* Knuvelder, G.P.M. *Beknopt handboek tot de geschiedenis der Nederlandse letterkunde*. L.C.G. Malmberg ‘s-Hertogenbosch Eerste uitgawe 1962
* Nienaber, P.J. et al. *Perspektief en Profiel.* Afrikaanse Pers-Boekhandel Johannesburg Derde hersiene uitgawe 1969
* Opperman, D.J. *Wiggelstok.* Nasionale Boekhandel Beperk Kaapstad Eerste uitgawe 1959
* Rijpma, E. en Rijpma, J.H. *Beknopte Geskiedenis van die Nederlandse Letterkunde.* Academica  Pretoria en Kaapstad Vyfde druk 1971
* Steyn, J.C. *Van Wyk Louw: ’n Lewensverhaal Deel I.* Tafelberg-uitgewers Beperk Eerste uitgawe 1998
* Steyn, J.C. *Van Wyk Louw: ’n Lewensverhaal Deel II*. Tafelberg-uitgewers Beperk Eerste uitgawe 1998

### Tydskrifte en koerante 
* Louw, W.E.G. *Jan Greshoff (1888–1971)*. Standpunte. Nuwe reeks 94, April 1971

## Verwysings
Canon EF-75-300 mm-lens

duimnael|Die Canon EF 75–300mm 4-5.6 III lens.
Die **Canon EF 75–300mm 4-5.6 lens** is 'n telefotolens vir Canon EOS enkellensreflekskameras met 'n Canon EF-lenspassing. Dit is in 1995 bekendgestel en daar is 3 basiese tipes van die lens: die IS USM (beeldstabilisering, ultrasoniese motor), die USM (USM, geen IS) en nie-USM (geen USM, geen IS). Al 3 tipes word in die algemeen as lae- en verbruikersvlak lense beskou.

Die Canon EF 75–300mm f/4-5.6 IS USM lens was Canon se eerste beeldgestabiliseerde lens. Selfs met IS word dit as 'n verbruikersgraad lens beskou.

## Beskrywing 
Die nie-USM weergawes word oor die algemeen as baie laegraad verbruikerslense beskou met die USM weergawes net effens beter in boukwaliteit en algemene gevoel. Geen van die weergawes (USM of nie) ondersteun voltydse handfokus (FTM) nie. Die optika is soortgelyk in die IS USM en USM weergawes. Behalwe vir die USM III, word die USM funksie aangedui deur die goueskrif "Ultrasonic Motor". Die USM III word geïdentifiseer deur 'n goue USM logo en 'n aangrensende goue merk van "Ultrasonic". Die oorspronklike USM lensdeksels sê ook "Ultrasonic" hoewel tweedehandse verbruikers aangeraai word om versigtig te wees, aangesien lensdeksels dikwels omgeruil word en daar nie aanvaar moet word dat dit 'n aanduiding is van die werklike lensfunksie nie. Ultrasoniese lense sal in klein goue font "Ultrasonic" vertoon en 'n reeks gekruisde lyne geheel en al rondom die lens op die voorkant besit.

## Spesifikasies 
## Resensies 
Canon EF 75-300 Review — Lens Resensies
Sanet Groenewald

**Sanet Groenewald** is ’n Afrikaanse skrywer.

## Lewe en werk 
Sy word groot in die Vrystaat en gaan skool in Bloemfontein. Hier trou sy met ’n prokureur en uit die huwelik word ’n seun (Riaan) en ’n dogter (Lana) gebore. Wanneer die verhouding in troebel waters beland, onderneem sy vir drie maande ’n toer deur Europa om duidelikheid oor haarself en haar situasie te probeer verkry en besoek onder andere Italië. By haar terugkoms skei sy en vestig haar en die kinders op Stellenbosch. Na toepaslike opleiding is sy vir ’n tyd by Rape Crisis en Lifeline as berader werksaam.

## Skryfwerk  
Sy beeld “weggesteekte” situasies soos huweliksgeweld uit in haar boek “*My man weet nie*”. Die boek is ’n versameling monoloë van vroue uit verskillende rasse se ervarings van emosionele en fisiese geweld in die huwelik en word ook verwerk vir die verhoog. “*My babe*” bundel korrespondensie wat sy oor vyf jaar gevoer het met mense wat ’n ervaring van aborsie gehad het. Hierin word vertel van die omstandighede wat mense laat besluit tot so ’n stap en die trauma en die gevoelens, veral depressie, wat daaruit spruit. Die boek gee bloot die verhale (in Afrikaans of Engels) van meer as driehonderd bydraers weer, sonder om standpunt in te neem.“*Die geheim van Katjiepoetstraat 9*” is ’n kinderverhaal in die Ster Stories-reeks, wat deur Piet Grobler geïllustreer word. Hierdie boekie word ook in Engels vertaal as “*The secret of Kitty Cat Street*”. Haar kortverhaal “*To*” word deur Lina Spies in die versamelbundel “*Majesteit, die kat*” opgeneem.

## Publikasies 
## Bronnelys 
###  Boeke 
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe 1999

### Tydskrifte en koerante 
* Greeff, Rachelle “Wat Sanet weet” “De Kat” Februarie 1996
* Rademeyer, Alet “My oumas was formidabele vroue” “Beeld” 30 Januarie 1996

### Internet 
* Esaach: http://www.esaach.org.za/index.php?title=Groenewald,_Sanet
* Rademeyer, Alet Beeld: http://152.111.1.88/argief/berigte/beeld/1996/01/30/12/2.html
* Steyn, Pieter Netwerk24: http://www.netwerk24.com/Nuus/Vrou-bieg-oor-aborsie-hel-20140520 
* Worldcat: http://www.worldcat.org/search?q=au%3AGroenewald%2C+Sanet.&qt=hot_author
C.J. Grové

**Carel Johannes Grové** (22 Maart 1868 - 21 Augustus 1950) was ’n Afrikaanse skrywer.

## Lewe en werk 
Carel Johannes Grové is in 1868 in Loxton in die Karoo gebore.

Wanneer hy 23 jaar oud is, gaan hy vir die eerste keer skool toe. Daarna is hy boer, winkelier, transportryer en later sendeling. In 1924 laat vaar hy sy bediening weens swak gesondheid.

Hy is getroud met Hedwig Elizabeth Mathilde Gerdener en die egpaar het ’n seun, Johannes Gerdener Grové.

Hy skryf die dierfabel *Jakkals se strooptogte*, soos aan hom vertel deur ’n inboorling.

C.J. Grové is op 21 Augustus 1950 in Malmsbury oorlede.

## Publikasies 
## Bronnelys 
### Boeke 
* Antonissen, Rob. *Die Afrikaanse letterkunde van aanvang tot hede.* Nasou Beperk Derde hersiene uitgawe Tweede druk 1964
* Beukes, Gerhard J. en Lategan, F.V. *Skrywers en rigtings*. J.L. van Schaik Bpk. Pretoria Eerste uitgawe 1952
* Dekker, G. *Afrikaanse Literatuurgeskiedenis*. Nasou Beperk Kaapstad Elfde druk 1970
* Kannemeyer, J.C. *Geskiedenis van die Afrikaanse literatuur 1*. Academica, Pretoria en Kaapstad Tweede druk 1984
* Nasionale Pers Beperk. *Ons skrywers en hul werke: ’n Plate-album*. Nasionale Pers Bpk. Kaapstad 1936
* Nienaber, P.J.; Senekal, J.H en Bothma, T.C. *Mylpale in die geskiedenis van die Afrikaanse letterkunde.* Afrikaanse Pers-Boekhandel Tweede hersiene uitgawe 1963
* Nienaber, P.J. et al. *Perspektief en Profiel*. Afrikaanse Pers-Boekhandel Johannesburg Derde hersiene uitgawe 1969
* Van Coller, H.P. (red.) *Perspektief en Profiel Deel I.* J.L. van Schaik-Uitgewers Pretoria Eerste uitgawe 1998

## Verwysings
Sophie Coetzee

**Sophie Coetzee** (*27 Januarie 1918, Bloemfontein - † onbekend) was ’n Afrikaanse dramaturg. Sy is saam met M.C.E. van Schoor medeskrywer van die drama *Huldiging van ons heldinne*, wat tydens die Voortrekkerfees van 1949 opgevoer is.

## Lewe en werk 
Sophia Elizabeth Heckroodt is op 27 Januarie 1918 in Bloemfontein gebore. Haar ouers is Pieter Hendrik Heckroodt en Anna Jacoba de Beer. Sy voltooi haar skoolloopbaan aan die Hoër Meisieskool Oranje en studeer dan verder aan die Universiteitskollege van die Oranje-Vrystaat, waar sy die B.A.-graad en Universiteits Onderwysdiploma verwerf. In 1940 trou sy met Willem Johannes Coetzee en uit die huwelik word drie dogters gebore. Haar man was skoolhoof op verskeie dorpe in die Vrystaat, maar hulle vestig hulle weer in Bloemfontein toe hy aangestel is as Inspekteur van Onderwys.

## Skryfwerk 
Saam met M.C.E. van Schoor skryf sy die geleentheidsdrama “*Huldiging van ons heldinne*” ten tyde van die Voortrekkerfees in 1949.

## Publikasies 
* *Huldiging van ons heldinne* (saam met M.C.E. van Schoor), 1949

## Bron 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983

## Verwysings
City Deep

**City Deep** is 'n industriële voorstad van Johannesburg in Suid-Afrika. Daar is 'n groot houerterminaal van Transnet Freight Rail in gebruik, die belangrikste binnelandse hawe in die land, asook die "Joburg Market" (vroeër bekend as die *Johannesburgse Varsproduktemark*).

## Verwysings
Diepkloof

**Diepkloof** is 'n township by Soweto, Johannesburg in die Gautengprovinsie van Suid-Afrika.

## Verwysings
Wynberg, Johannesburg

::*Hiedie artikel handel oor die klein voorstad in Johannesburg. Vir die voorstad in Kaapstad, sien Wynberg.*

**Wynberg** is 'n voorstad van Johannesburg, Suid-Afrika. 

## Verwysings
Orange Farm

**Orange Farm** (inheems ook "Farma" genoem) is 'n township ongeveer 45&nbsp;km suid van Johannesburg, Gautengprovinsie in Suid-Afrika. Dit is een van die jongste townships in Suid-Afrika, met die oorspronklike bewoners meestal afgedankte plaaswerkers, wat verblyfreg verkry het in 1988. Ondersteuning vir die bevolking het stadig meestal van mense gekom wat huurders in die groot dorp van Soweto was.

## Onderwys 
### Hoërskole 
*Vulanindlela Secondary School
*Leshata Secondary School
*Mphethi Mahlatsi Seconday School
*Aha-thuto Secondary School
*Jabulile Secondary School
*Thamsanqa Secondary School
*Thetha Secondary School
*Vutomi Secondary School
*Isikhumbuzo Secondary School
*Siyaphambili Secondary School
*Sinqobile Secondary School
*Masibambane College
*Raphela Secondary School
*Qoqa Secondary School
*Orange Farm Secondary School

### Laerskole 
*Inhlonipho Primary School
*Laus Deo Primary School
*Radipabi Primary School
*Orange Farm Primary School
*Refalletse Primary School
*Langa Libalele Primary School
*Reamohetsoe Primary School
*Qhakazani Primary School
*Amsai Primary School
*Rekhutlile Primary school
*Nomini Primary School
*Tshepana Primary School
*Madume Primary School
*Masibambane College
*Reitumetse Primary School
*Solwazi Primary School
*Itemoheleng Primary School
*Stretford Primary School
*Anglican Primary School
*Sincobile Intermediate school
*Moyisela Primary School

## Verwysings
Bloedskande

duimnael|Lot en sy twee dogters, deur Jan Massys, 16de eeu

**Bloedskande** is seksuele dade tussen bloedverwante familielede.

## Bybel oor bloedskande 
In die Bybel word bloedskande vir die eerste keer in Levitikus 18:6-18 vermeld:

Streng gesproke het Abraham bloedskande gepleeg.
Genesis 20:12: "Sy is regtig my [Abraham se] suster: sy is my pa se dogter, maar nie my ma s’n nie. Ek is met haar getroud."
(Vergelyk met Levitikus 18:11) God het egter eers jare daarna in Levitikus bepaal dat jy nie met jou halfsuster mag trou nie. Die rede is hoogs waarskynlik omdat mutasies in die menslike DNS so toegeneem het dat bloedskande 'n probleem begin word het.

## Verwysings
TV Plus

duimnael|Media24 se kenteken

**TV Plus** is 'n Suid-Afrikaanse tydskrif in die Media24-stal met aparte Afrikaanse en Engelse uitgawes. Dit is 'n gesinstydskrif wat sedert 1999 tweeweekliks verskyn. Die teikenmark is persone wat meer as 25 uur per maand voor die televisie deurbring. Die tydskrif publiseer programskedules, asook artikels ook plaaslike sepies, rolprente, gebeure, tuisvermaak, bekende sterre, skindernuus, mode, sport en dies meer.

In 2006 het TV Plus 'n sirkulasie van 164&nbsp;626 gehad, wat dit (naas Huisgenoot en *You*) die derde grootste tydskrif in Suid-Afrika maak (TV Plus het ’n gekombineerde sirkulasie vir die Engelse en Afrikaanse uitgawe).

## Verwysings
Wêreldnatuurlewefonds

duimnael|WWF se kantoor in Zürich, Switserland
Die **Wêreldnatuurlewefonds** (Engels: *World Wildlife Fund*, WWF) is 'n nieregeringsorganisasie wat op 1 April 1961 gestig is. Sy eerste president was prins Bernhard, eggenoot van die destydse koningin Juliana van Nederland. In dieselfde jaar het 'n nasionale tak in die Verenigde Koninkryk, die *British National Appeal* ontstaan met prins Philip, die hertog van Edinburgh, as voorsitter.

Die organisasie het die beskerming van spesies en landskappe ten doel. Dit het 'n strategie wat op ses gebiede fokus:
# bosse
# die see
# die soetwater
# die wild
# voedsel
# die klimaat

## Ekostreke 
Een van die aktiwiteite van die WWF is om die hele planeet op wetenskaplike gronde in ekostreke in te deel. Dit is 'n baie grondige projek op die gebied van die biogeografie wat politici moet help om beter beleid op ekologiese gebied te ontwikkel.

## Verwysings
Ekostreek

Die Wêreldnatuurlewefonds definieer 'n **ekostreek** as '' 'n groot stuk land of water wat 'n versameling spesies, natuurlike gemeenskappe en ekologiese omstandighede bevat wat geografies verskil.''

Daar is ook ander navorsers wat probeer het om die natuur van die wêreld in streke in te deel. Daar is byvoorbeeld die fitogeografiese indeling in floraryke. Die WWF se indeling is egter van die mees grondige. Dit is op wetenskaplike basis opgebou en probeer 'n sintese van plante- en diereverspreidings te wees.

Die WWF onderskei tussen:
* ekostreke op land
* ekostreke van soetwater
* ekostreke van see en oseaan

## Landekostreke 
Die WWF onderskei 867 landekostreke. Die grense is nie altyd duidelik nie, maar hulle word bepaal deur te kyk na:

* rykdom aan spesies
* endemie van spesies
* uniekheid van die spesies, byvoorbeeld die aanwesigheid van primitiewe spesies of spesies wat oorblyfsels uit die verlede is.
* besonderhede op ekologiese en evolusionêre gebied, soos besondere aanpassings
* die seldsaamheid van die tipe vegetasie 

'n Ekostreek behoort tot een van die 14 WWF-biome en een van die 8 ekosones.

### WWF-ekosones 
duimnael|400px|Die 8 ekosones
Die ekosones en hul kodes is:
* **PA** : die [[]]
* **NA** : die [[]]
* **AT** : die [[]]
* **NT** : die 
* **IM** : die 
* **AA** : die 
* **OC** : die 
* **AN** : die 

### WWF-biome 
duimnael|400px|Die WWF-ekostreke van die Afrotropiese gebied. Die kleure dui hul bioom aan.
Die WWF-biome en hul kodes is:
* **01**:  
* **02**:  
* **03**:  
* **04**:  
* **05**:  
* **06**:  [[]]
* **07**:  [[]]
* **08**:  
* **09**:  
* **10**:  
* **11**:  [[]]
* **12**:  [[]]
* **13**:  
* **14**:  

## Die kode vir 'n ekostreek 
duimnael|links|Die ekostreek AT1203
Elke ekostreek kry 'n kode soos **AT1203** wat wys dat hierdie ekostreek aan die ekosone *Afrotropiese gebied* (AT) en die bioom *Mediterreense woud, bos- en struikveld* (12) behoort. Dit is die derde ekostreek van hierdie ekosone/bioom-kombinasie. Hierdie ekostreek word beskryf as die *bergfynbos en -renosterveld* van die Wes-Kaap.

## Sien ook 
*Floraryk

## Verwysings 
## Eksterne skakels
J.J.G. Grobbelaar

**J.J.G. Grobbelaar** (* 8 Mei 1907, Clocolan – 27 Jan 1974, Paarl) was ’n inspekteur van onderwys en skrywer van jeuglektuur.

## Lewe en werk 
Johannes Jacobus Gabriël Grobbelaar is op 8 Mei 1907 naby Clocolan in die Vrystaat gebore, waar hy grootword en skoolgaan. In Bloemfontein word hy as onderwyser opgelei en gee hy twee jaar lank onderwys in Suidwes-Afrika. Daarna is hy ’n paar jaar onderwyser op Clocolan en gaan na Stellenbosch vir verdere studie. Hier behaal hy in 1939 die D.Phil.-graad in geskiedenis met ’n proefskrif oor *Die Vrystaatse Republiek en die Basoetoe-vraagstuk*, wat later gepubliseer word. In 1941 word hy hoof van die Hoërskool Durbanville in die Kaap en twee jaar later word hy aangestel as inspekteur van skole. 

In 1944 volg hy dr. S.H. Skaife (die bekende skrywer Hendrik Brand) op as hoof van die skoolradio-en-rolprentafdeling van die Kaapse Onderwysdepartement. In 1957 onderneem hy ’n vyfmaande-lange studietoer na die buiteland, waar hy radio- en rolprentonderwys se gebruik ondersoek. Later word hy weer aangestel as inspekteur van onderwys in die Paarl-distrik in die Wes-Kaap. In 1971 tree hy af.

## Skryfwerk 
Hy skryf veral jeugboeke. *Die driemanskap* is ’n verhaal uit die tyd van president Jan Brand van die Vrystaat en *Pêrels en pruike* is ’n avontuurverhaal uit die dae van goewerneur Ryk Tulbagh in die Kaap. *Hans Rebel en sy maats* speel in tyd af toe daar nog baie plaasskole was. Johannes Niemand is die hoofkarakter en hy word die leier onder die skoolseuns van die dorpskool op Goedgelegen. Saam met sy neef Pieter W. Grobbelaar skryf hy *Die nagberg* (’n verhaal oor Louw Wepener) en hulle stel ook die verhalebundel vir die jeug *Knapsak* saam. *Die verlore stad* skryf hy ook saam met Pieter W. Grobbelaar. Reinette gaan saam met haar pa, die beroemde argeoloog dr. Heinrich Haller, na die Kalahari op ’n soektog na die geheimsinnige verlore stad. Terwyl Reinette uitsien na die avontuur, is die stadseun Lafras Vermaak, wat ook die soektog saam met sy pa deurmaak, minder beïndruk en sou hy verkies het om in die stad agter te bly. In die Kalahari beleef hy egter ’n ander stel waardes. Hy ervaar ook wat ware kameraadskap beteken toe hy en Reinette ontvoer word en die geselskap deurmekaar raak met ’n bende terroriste wat na Suid-Afrika op pad is.

Grobbelaar skryf verder verskeie handboeke oor geskiedenis en sosiale studies vir onderrig op laerskool. Sy reeks boeke *Avonture in die geskiedenis* word as geskiedenishandboeke vir standerd drie tot vyf op skool voorgeskryf. *Die eerste stigter* is ’n verhaal vir die jeug oor die avontuurlike lewe van Jan van Riebeeck, terwyl hy ook skryf oor *Die Vrystaatse presidente*.

## Publikasies 
## Bronnelys 
### Boeke 
*Kannemeyer, J.C. *Geskiedenis van die Afrikaanse literatuur 2.* Academica, Pretoria, Kaapstad en Johannesburg. Eerste uitgawe, eerste druk 1983

### Tydskrifte en koerante 
* Anoniem. Biografie: Hoof van Skoolradio en rolprentafdeling, *Die Burger*, 9 November 1957

### Internet 
* Worldcat: http://www.worldcat.org/identities/lccn-n85042949/
*Grobbelaar.us: http://www.grobbelaar.us/TNG/getperson.php?personID=I420&tree=Test
Snelreeksfotografie

'n **Reeks van fotografie** verwys na 'n vorm van uitdrukking in fotografie, wat 'n reeks van fotografiese opnames behels of 'n reeks foto's kombineer. 

duimnael|Animasie van 'n galoppende perd deur Muybridge.
## Geskiedenis 
Tydens die ontwikkeling van fotografie in die 1870's tot 1880's word die eerste ''oomblik of die oomblik van foto's'' moontlik, om ook as 'n reeks gekombineer te word. Vir hierdie *reeks* word ook die term *chronofotografie* (χρόνος: Grieks vir "tyd") gebruik. Eadweard Muybridge het in 1872 vir Leland Stanford die fases van beweging van 'n galoppende perd gefotografeer. Eers met 12, toe 24 en uiteindelik met 36 gesinchroniseerde kameras, waarin die eerste reeks van foto's in die enger sin na vore gekom het. Muybridge het sy werk in die uitgawes van *Animal Locomotion* en *The Human Figure in Motion* gepubliseer, uitsluitlik saamgestel uit die beelde van die reeks foto's wat geneem is.

Verdere destydse pioniers in die ontwikkeling van bewegende-beeld-fotografie was Étienne-Jules Marey, en die uitvinder van die brandpuntsluiter Ottomar Anschütz. Hierdie vroeë reeks van opnames was ook fundamenteel in die ontwikkeling van fotografiese film.

## Beeldreeks van verskeie beelde 
links|duimnael|600x600px|*Woman Walking Downstairs* in *The Human Figure in Motion*. 'n Reeks geïnspireer deur Marcel Duchamp.

## Sportfotografie 
In sportfotografie word meestal van sportkameras met 'n hoë raamspoed (5 tot 10 foto's per sekonde) gebruik gemaak om "die regte oomblik" in beeld vas te vang. Gewoonlik word daar slegs een beeld van hierdie reeks gepubliseer.

File:Rober Gunnarsson 01.jpg|
File:Rober Gunnarsson 02.jpg|
File:Rober Gunnarsson 03.jpg|
File:Rober Gunnarsson 04.jpg|
File:Rober Gunnarsson 05.jpg|
File:Rober Gunnarsson 06.jpg|